BBLAM จ่อปันผล 3 กองทุน 12 มิ.ย.นี้
BBLAM จ่อจ่ายเงินปันผล 3 กองทุน "TFUND"-"TLOGIS"-"FUTUREPF" พร้อมกันในวันที่ 12 มิ.ย.นี้
19 พ.ค. 2560

นายสุทธิพงศ์ พัวพันธ์ประเสริฐ Deputy Managing Director, Head of  Real Estate &amp; Infrastructure  Investment บริษัทหลักทรัพย์จัดการกองทุนรวม บัวหลวง จำกัด หรือ BBLAM เปิดเผยว่า ในฐานะบริษัทจัดการ กองทุนรวมอสังหาริมทรัพย์ไทคอน (TFUND) กองทุนรวมอสังหาริมทรัพย์ทีพาร์คโลจิสติคส์ (TLOGIS) และกองทุนรวมสิทธิการเช่าอสังหาริมทรัพย์ฟิวเจอร์พาร์ค (FUTUREPF)
โดยประกาศจ่ายเงินปันผลให้กับผู้ถือหน่วยลงทุนพร้อมกัน 3 กองทุน จากผลการดำเนินงานไตรมาสแรก ปี 2560 ระหว่างวันที่ 1 ม.ค.60 – 31 มี.ค. 60 โดยจะขึ้นเครื่องหมาย XD วันที่ 24 พ.ค.60 ปิดสมุดทะเบียนพักการโอนหน่วยลงทุนวันที่ 29 พ.ค.60 และจ่ายเงินปันผลวันที่ 12 มิ.ย.60
โดยกองทุน TFUND ประกาศจ่ายเงินปันผลครั้งที่ 47 ในอัตราหน่วยลงทุนละ 0.155 บาท  รวมเป็นเงินปันผลที่จ่ายแล้วถึงครั้งนี้ เป็นเงินทั้งสิ้น 8.74 บาท
ส่วนกองทุน TLOGIS ประกาศจ่ายเงินปันผลครั้งที่ 29  ในอัตราหน่วยลงทุนละ 0.170 บาท  รวมเป็นเงินปันผลที่จ่ายแล้วถึงครั้งนี้ เป็นเงินทั้งสิ้น 5.7055 บาท
ด้านกองทุน FUTUREPF ประกาศจ่ายเงินปันผลครั้งที่ 42 ในอัตราหน่วยลงทุนละ 0.358 บาท  รวมเป็นเงินปันผลที่จ่ายแล้วถึงครั้งนี้ เป็นเงินทั้งสิ้น 11.945 บาท